Nigerian luterilainen kirkko

Nigerian luterilainen kirkko () on luterilainen kirkko, joka toimii Nigeriassa. Kirkon jäsenmäärä on yli 80 000.

Historia 
Kirkko on perustettu vuonna 1936 maaseudulla eläneen Ibesikpo-klaanin keskuudessa. Perustajaisänä toimi Jonathan Udo Ekong. Kirkkoon kuului aluksi 16 seurakuntaa.

Nykytilanne 
Kirkolla on nykyään 38 aluetta, joihin kuuluu 338 seurakuntaa 15 Nigerian osavaltion alueella. Seurakuntiin kuuluu yli 80 000 jäsentä. Seurakunnissa käytetään monia eri kieliä, mutta kirkon yhteisenä kielenä käytetään englantia. Kirkko kuuluu Kansainväliseen luterilaiseen neuvostoon. Kirkolla on oma teologinen oppilaitos, Jonathan Ekong Memorial Lutheran Seminary.

Lähteet 

Evankelis-luterilaiset kirkot
Kristinusko Nigeriassa